Ο **Γκι Ουελέτ** (γαλλικά: *Guy Ouellette*, γεν. στο Σερμπρούκ στις 13 Δεκεμβρίου 1951) είναι πολιτικός από το Κεμπέκ του Καναδά. Διατελεί Βουλευτής στην Εθνοσυνέλευση του Κεμπέκ εκπροσωπώντας την εκλογική περιφέρεια του Σόμεντι. Ξεκίνησε την επαγγελματική του σταδιοδρομία ως αστυνομικός, ενώ εκλέγεται συνεχόμενα από το 2007, βουλευτής της Εθνοσυνέλευσης του Κεμπέκ. Η ενασχόλησή του με την σύλληψη μελών της εγκληματικής οργάνωσης *Χελς Έιντζελς*, τον έκανε ευρύτερα γνωστό κατά τη δεκαετία του 1990.

Βιογραφικά στοιχεία
-------------------

Το 1990, μετά από 21 χρόνια υπηρεσίας ως αστυνομικός στο επαρχιακό αστυνομικό σώμα του *Sûreté du Québec*, διορίζεται ως υπαστυνόμος στο τμήμα Καταπολέμησης Εγκλήματος. Το 1995, εντάσσεται στην *Ομάδα Καρκαζού* (δηλ. *Αδηφάγος*) που σκοπό έχει την πάταξη των εγκληματικών συμμοριών δικυκλιστών. Από το 1997 έως το 2001, αναλαμβάνει σύμβουλος για την αντιμετώπιση του οργανωμένου εγκλήματος και των έκνομων μοτοσικλετιστών. Από το 1995 έως το 2007, ο Γκι Ουελέτ καλείται ως εμπειρογνώμονας σε δικαστικές υποθέσεις που αφορούν μέλη εγκληματικών οργανώσεων μοτοσυκλετιστών που δρούσαν σε διάφορες επαρχίες του Καναδά. Τα υπουργεία δικαιοσύνης της Αλμπέρτας, της Μανιτόμπας, του Οντάριο και του Κεμπέκ, έχουν χρησιμοποιήσει τις υπηρεσίες του. Τον Σεπτέμβριο του 2005, μαζί με τον Νορμάν Λεστέρ, δημοσιεύει το έργο με τον τίτλο *"Mom"* (δηλ. "Μαμά"), όπως ήταν το προσωνύμιο του Μωρίς Μπουσέ, νονού της οργάνωσης *Χελς Έιντζελς*.

Στις γενικές εκλογές του Κεμπέκ του 2007, ήταν υποψήφιος βουλευτής της περιφέρειας Σόμεντι του Λαβάλ με το Φιλελεύθερο Κόμμα. Συγκεντρώνει το 55% των ψήφων, με προβάδισμα 10.738 ψήφων, έναντι του απελθόντα Τομά Μυλκαίρ, μεταγενέστερου προέδρου του Νεοδημοκρατικού Κόμματος του Καναδά. Έκτοτε επανεκλέγεται συνεχώς στην ίδια εκλογική περιφέρεια. Στην πολιτική του σταδιοδρομία, του ανατίθεται θέση κοινοβουλευτικού εκπροσώπουα[›] πάνω σε θέματα του χαρτοφυλακίου του Υπουργείου Δημόσιας Ασφάλειας (2007-2008), αργότερα κοινοβουλευτικός εκπρόσωπος πάνω σε θέματα του χαρτοφυλακίου του Υπουργείου Εσόδων (2009-2012), και ως βουλευτής της αξιωματικής αντιπολίτευσης, σκιώδης εκπρόσωπος πάνω σε θέματα χαρτοφυλακίου του Υπουργείου Εργασίας και Κοινωνικής Πρόνοιας (2012-2014).

Κατά την πολιτική του σταδιοδρομία του ασκήθηκε κριτική το 2013 διότι διόρισε ως σύμβουλό του στην πρώτη του προεκλογική του εκστρατεία τον Ζιλ Κλουτιέ (Gilles Cloutier), πρόσωπο που κατηγορήθηκε αργότερα για διαφθορά, και το 2017 συνελήφθη διότι διέρευσε, σύμφωνα με τις αστυνομικές αρχές, εμπιστευτικές πληροφορίες πάνω σε μια έρευνα τα στοιχεία της οποίας δεν έχουν ακόμα δημοσιοποιηθεί. Για μικρό διάστημα ανεξαρτητοποιήθηκε για επιστέψει αργότερα στην κοινοβουλευτική ομάδα του κυβερνώντος κόμματος.

Σημειώσεις
----------

**^** **α:**  Στην πολιτική του Κεμπέκ, η θέση του κοινοβουλευτικού εκπροσώπου του Υπουργού της Κυβέρνησης του Κεμπέκ, μπορεί να περιγραφεί με την θέση του υφυπουργού σε άλλες χώρες.

Παραπομπές
----------

1. ↑  (Ελληνικά) «Υπογραφές ομογενών για ακύρωση σχεδιαζόμενης κατάτμησης Σόμεντι ως 7 Σεπτεμβρίου». *Εθνικός Κήρυξ*. 6 Ιουλίου 2017. Αρχειοθετήθηκε από το πρωτότυπο στις 2017-09-08.. Ανακτήθηκε στις 10 Ιανουαρίου 2018.
2. 1 2  (Γαλλικά) Olivier Charbonneau (26 Οκτωβρίου 2017). «La carrière de Guy Ouellette en 10 photos». *Journal de Montréal*.. Ανακτήθηκε στις 10 Ιανουαρίου 2018.
3. ↑  (Γαλλικά) Antoine Robitaille (22 Οκτωβρίου 2009). «Construction - Québec adopte l'approche Carcajou». *Le Devoir*.. Ανακτήθηκε στις 10 Ιανουαρίου 2018.
4. ↑  (Αγγλικά) «5 things to know about spat between Guy Ouellette and anti-corruption unit». *Times Colonist*. Αρχειοθετήθηκε από το πρωτότυπο στις 2018-01-04.. Ανακτήθηκε στις 10 Ιανουαρίου 2018.
5. ↑  (Γαλλικά) «Guy Ouellette». *Εθνοσυνέλευση του Κεμπέκ*. Ανακτήθηκε στις 10 Ιανουαρίου 2018.
6. ↑  (Γαλλικά) Bernard Leduc (30 Απριλίου 2013). «Un spécialiste des élections clés en main au service du PLQ». Radio-Canada.. Ανακτήθηκε στις 10 Ιανουαρίου 2018.
7. 1 2  (Γαλλικά) Brian Myles (17 Νοεμβρίου 2017). «Que l’UPAC s’explique sur l'affaire Ouellette». *Le Devoir*.. Ανακτήθηκε στις 10 Ιανουαρίου 2018.
8. ↑  (Γαλλικά) Marc-André Gagnon (21 Νοεμβρίου 2017). *Guy Ouellette réclame sa «réintégration immédiate» au sein du caucus libéral*.. Ανακτήθηκε στις 10 Ιανουαρίου 2018.
9. ↑  (Γαλλικά) Marc-André Gagnon (21 Νοεμβρίου 2017). «Guy Ouellette de retour au sein du caucus libéral». *Journal de Québec*.. Ανακτήθηκε στις 10 Ιανουαρίου 2018.
10. ↑  (Ελληνικά) Martin C. Barry (26 Απριλίου 2008). *Γεράσιμος Σκλαβούνος, το καμάρι της παροικίας μας*. **2-08**. Τα Ελληνοκαναδικά Νέα, σελ. 1.. Ανακτήθηκε στις 10 Ιανουαρίου 2018. [*νεκρός σύνδεσμος*]

Εξωτερικοί σύνδεσμοι
--------------------

* Φιλελεύθερο Κόμμα του Κεμπέκ, Βιογραφικά στοιχεία του βουλευτή
* Εθνοσυνέλευση του Κεμπέκ, Βιογραφικά στοιχεία του βουλευτή

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 106645595
* ISNI: 0000 0000 7562 2585

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Guy Ouellette (έκδοση 142831070) της Γαλλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |